**Dramatičky a dramatici môžu opäť súťažiť o najlepší dramatický text. Súťaž DRÁMA je vyhlásená.**

**Uzávierka 23. ročníka súťaže je 31. januára 2023.**

**|Bratislava, 1. december 2022 | Súťaž pôvodných dramatických textov v slovenskom a českom jazyku DRÁMA hľadá už po 23. raz svoju víťazku či svojho víťaza. Na autorku či autora víťazného textu čaká odmena v hodnote 1 000 €. Cieľom súťaže je podporiť a oceniť pôvodnú dramatickú tvorbu a pomôcť jej uvádzaniu na slovenských javiskách.**

Súťaž o najlepší dramatický text vyhlasuje Divadelný ústav. Stálymi spoluusporiadateľmi súťaže sú Činohra Slovenského národného divadla, Divadlo Jána Palárika v Trnave a Činohra Štátneho divadla Košice. Tento rok medzi spoluorganizátorov súťaže pribudlo ďalšie slovenské divadlo, a to Divadlo Jozefa Gregora Tajovského vo Zvolene. Partnerom súťaže je Rozhlas a televízia Slovenska – Rádio Devín. „Cieľom našej dlhoročnej súťaže DRÁMA je, aby sa nezabudlo na pôvodnú dramatickú tvorbu. Lebo práve vďaka nej získavame aktuálne svedectvá a obraz o dobe, v ktorej žijeme. Sme radi, že sa k nám každoročne pridávajú ďalšie slovenské divadlá, ktoré uvažujú podobným spôsobom ako my a rozširujú tak priestor pre nové témy a nové mená,“ vysvetľuje riaditeľka Divadelného ústavu Vladislava Fekete.

Uzávierka 23. ročníka súťaže je 31. januára 2023. Súťaž je anonymná a texty jej finalistov budú publikované v zborníku *DRÁMA*.

**Lákavé ceny od organizátorov a partnerov súťaže**

Keďže najväčšou odmenou pre autorky a autorov pôvodných dramatických textov je inscenovanie ich textov, sú tomu prispôsobené špeciálne ceny organizátorov a partnerov súťaže. Špeciálnu cenu udelí Divadelný ústav – Štúdio 12. Cena predstavuje uvedenie vybraného textu v ľubovoľnej forme v priestoroch Štúdia 12. Činohra Slovenského národného divadla udelí špeciálnu cenu, ktorou je uvedenie textu v ľubovoľnej forme v priestoroch SND. Divadlo Jána Palárika v Trnave udelí špeciálnu cenu, ktorou je uvedenie vybraného textu v ľubovoľnej forme v priestoroch DJP. Činohra Štátneho divadla Košice udelí špeciálnu cenu, ktorou je uvedenie vybraného textu v ľubovoľnej forme v priestoroch ŠDKE. Divadlo Jozefa Gregora Tajovského vo Zvolene udelí špeciálnu cenu, ktorou je uvedenie vybraného textu v ľubovoľnej forme v priestoroch DJGT. Partner súťaže Rozhlas a televízia Slovenska – Rádio Devín udelí Cenu Rozhlasu a televízie Slovenska, ktorou je naštudovanie textu v ľubovoľnej forme a jeho uvedenie v Rádiu Devín.

**Inštrukcie pre posielanie súťažných textov emailom**

Prihlasované texty bez označenia mena a iného identifikátora môžu autorky a autori poslať e-mailom na adresu anna.soltysova@theatre.sk. Email musí okrem súťažného textu obsahovať naskenovanú prihlášku, ako aj doklad o zaplatení registračného poplatku v hodnote 15 € (IBAN: SK34 8180 0000 0070 0007 1011, peňažný ústav: Štátna pokladnica, číslo účtu: 7000071011/8180).

Inštrukcie pre posielanie súťažných textov poštou

Prihlasované texty v jednom exemplári a v digitálnej podobe na CD nosiči alebo USB kľúči spolu s prihláškou v zalepenej obálke a s dokladom o zaplatení registračného poplatku v sume 15 € (IBAN: SK34 8180 0000 0070 0007 1011, peňažný ústav: Štátna pokladnica, číslo účtu: 7000071011/8180) zašle autorka alebo autor na adresu:

Divadelný ústav

Jakubovo nám. 12, 813 57 Bratislava

heslo „DRÁMA 2022“

Koordinátorka súťaže: Anna Šoltýsová

e-mail: anna.soltysova@theatre.sk

---

---

**V prípade ďalších doplňujúcich otázok je vám k dispozícii:**

Ing. Jana Dugasová

PR Divadelného ústavu

Divadelný ústav, Jakubovo nám. 12, 813 57 Bratislava

Tel. +421 2 2048 7106

Mobil: +421 918 838 761

E-mail: jana.dugasova@theatre.sk